चोह्‌लो सोचदा हा जे उंदे परोह्‌त रणपतै ने बीरपुरिये चौधरी कोला इन्नी मती जमीन, गैह्‌र तौर नेईं ही लैनी चाहिदी। बीर पुरिये चाड़कें बी परोह्‌‌‌तें गी एह् गैह्‌र देइयै कोई बड़ी स्यानी गल्ल नेईं ही कीती। अपने परोह्‌तै गी जमीन देइयै आपूं ते ओह् लोक बांगी कन्ने चलने आले तनाजे कोला दूर होई गे न पर, उन्हें परोह‌्‌त रणपतै आस्तै एह् इक नमें खतरे आली गल्ल बनाई दित्ती ऐ। बांगी इस जमीना पर अपनी पिता-पुरखी मालकी समझदा ऐ।